
Upute za zadatak: Detekcija promjena pomoću spektralnih indeksa



Upute su grafički oblikovane uz pomoć umjetne inteligencije.
Upute vrijede za sve teme. Za svaku od dviju odabranih tema postupak ponovite: dvije snimke → indeks za oba datuma → razlika → prag → površina → karta. Rok: petak 13. 11. 2026.
	1  PREUZIMANJE SNIMKI (COPERNICUS BROWSER)



1. Otvorite browser.dataspace.copernicus.eu i prijavite se (registracija je besplatna).
1. Pomaknite i zumirajte kartu tako da prikaz pokriva samo vaše područje (desetak km preko). Preuzimanje obuhvaća trenutačni prikaz karte (ili nacrtano područje, ako ga odaberete u izborniku za preuzimanje).
1. U kartici Search odaberite Sentinel-2 → L2A, zadajte raspon datuma iz tablice zadatka i Max. cloud coverage 10 %. Kliknite Search.
1. Iz popisa odaberite snimku na kojoj nad vašim područjem nema oblaka (provjerite pregledom u pravim bojama, *True color*).
1. Kliknite ikonu Download image → kartica Analytical: Image format TIFF (32-bit float), Image resolution Custom: 10 m (za NBR može 20 m), Coordinate system UTM 33N (EPSG:32633).
1. Pod Layers → Raw označite samo kanale potrebne za vaš indeks (tablica u odjeljku 4) i kliknite Download.
1. Raspakirajte ZIP u mapu, npr. Zadatak\Tema1\prije. Ponovite korake 3–7 za drugi datum (mapa poslije).
	Važno: obje snimke istog područja preuzmite s istom rezolucijom i istim prikazom karte (ne pomičite kartu između preuzimanja). U formatu 32-bit float vrijednosti su refleksija od 0 do 1.



	2  PRIPREMA U ARCGIS PRO



1. Pokrenite ArcGIS Pro i napravite novi projekt Map, npr. Indeksi_Prezime.
1. Map → Add Data i dodajte TIFF datoteke kanala za oba datuma.
1. Preimenujte slojeve u panelu *Contents* tako da se vidi kanal i datum, npr. B08_2021, B04_2021, B08_2022, B04_2022.

	3  ISTA PROSTORNA REZOLUCIJA (SAMO AKO JE POTREBNO)



Kanali B02, B03, B04 i B08 imaju piksel od 10 m, a B8A, B11 i B12 od 20 m. Ako indeks kombinira kanale različite rezolucije (MNDWI, NDBI, tema 5), svi kanali moraju imati istu rezoluciju, npr. 10 m. Za NDVI (B08, B04) i NBR (B8A, B12) to nije potrebno.
1. Najjednostavnije: pri preuzimanju u Copernicus Browseru za sve kanale odaberite istu rezoluciju (Custom: 10 m). Browser sam preračuna kanale od 20 m na 10 m.
1. Ako ste već preuzeli B11 u 20 m: u ArcGIS Pro otvorite alat Resample (Data Management → Raster → Raster Processing).
1. Input Raster: B11 · Output Cell Size: 10 · Resampling Technique: Bilinear.
1. U kartici Environments postavite Snap Raster na neki kanal od 10 m (npr. B03), da se pikseli novog rastera točno poklapaju s ostalim kanalima.
1. U formuli indeksa koristite novi raster (npr. B11_10m).
	Preračunavanje na 10 m ne dodaje nove detalje: kanal B11 i dalje „vidi” površinu od 20 m. Svrha je samo da se pikseli svih kanala poklapaju.




	4  INDEKS, RAZLIKA I PRAG



1. Otvorite Analysis → Tools i alat Raster Calculator (Spatial Analyst).
1. Upišite formulu indeksa za prvi datum, npr. za NDVI: ("B08_2021" - "B04_2021") / ("B08_2021" + "B04_2021"). Spremite kao NDVI_2021. Ponovite za drugi datum.
1. Ponovno u Raster Calculatoru izračunajte razliku, npr. "NDVI_2022" - "NDVI_2021" (za požar: "NBR_prije" - "NBR_poslije").
1. Primijenite prag, npr. Con("dNDVI" < -0.1, 1, 0). Rezultat je raster s vrijednošću 1 tamo gdje je došlo do promjene.

	Tema
	Indeks (Raster Calculator)
	Razlika i prag
	Kanali / rezolucija

	1. Požar kod Splita
	NBR = (B8A − B12) / (B8A + B12)
	dNBR = NBR prije − NBR poslije; opožareno ako dNBR > 0,1 (razredi po USGS tablici)
	B8A, B12 · 20 m

	2. Poplava kod Karlovca
	MNDWI = (B03 − B11) / (B03 + B11)
	voda ako MNDWI > 0; poplavljeno = voda za vrijeme, a ne prije
	B03, B11 · 10 m (B11 svesti na 10 m)

	3. Suša 2022.
	NDVI = (B08 − B04) / (B08 + B04)
	ΔNDVI = 2022 − 2021; pad vegetacije ako ΔNDVI < −0,1
	B08, B04 · 10 m

	4. Širenje naselja
	NDBI = (B11 − B08) / (B11 + B08) i NDVI
	novo izgrađeno ako ΔNDBI > 0,1 i ΔNDVI < −0,1
	B11, B08, B04 · 10 m (B11 svesti na 10 m)

	5. Obala (žalo ili ušće)
	MNDWI i NDVI
	voda ako MNDWI > 0; usporedite vodenu površinu i vegetaciju za oba datuma
	B03, B11, B08, B04 · 10 m (B11 svesti na 10 m)



Pragovi u tablici su orijentacijski. Smijete ih prilagoditi, ali u izvješću napišite koji ste prag koristili i zašto.
	5  POVRŠINA PROMJENE



1. Desni klik na raster s pragom (0 i 1) → Attribute Table. Stupac Count daje broj piksela s vrijednošću 1.
1. Površina = broj piksela × površina piksela: 10 m piksel = 0,0001 km², 20 m piksel = 0,0004 km².
1. Primjer: 12 500 piksela od 20 m = 12 500 × 0,0004 = 5 km².

	6  IZRADA KARTE



1. Za kartu razlike odaberite Symbology → Stretch s dvobojnom paletom (npr. crveno – bijelo – zeleno) ili Classify s razredima (za dNBR po USGS razredima).
1. Raster s pragom možete prikazati preko snimke u pravim bojama, a vrijednost 0 postaviti kao prozirnu.
1. Insert → New Layout → A4 i Map Frame. Dodajte Legend, Scale Bar, North Arrow i tekst.
1. U naslov upišite temu, datume i svoje inicijale, a u izvor: Contains modified Copernicus Sentinel data 2025 (s godinom snimki).
1. Share → Export Layout → PDF. Karte priložite uz obrazac izvješća.
Stranica 
